Document ID: /roh_data/filtered/fineweb-2-filterrobots_roh.jsonl.gz/15451

Il Cussegl federal vul stritgar las aczias al purtader per interpresas che n'èn betg quotadas a la bursa. Quellas aczias duain vegnir midadas en aczias nominalas. Quai è ina recumandaziun da la OECD, l’Organisaziun da cooperaziun e svilup economic en Europa. Per pudair realisar quest pass ha il Cussegl federal avert la procedura da consultaziun.
Tar aczias al purtader na sa la firma betg, tgi ch’è acziunari. Per stgaffir dapli transparenza sur da participaziuns economicas aveva il Cussegl federal gia il 2005 vulì remplazzar las aczias al purtader. Questa emprova aveva dentant fatg naufragi.
RR novitads 16:00